ئێرلینگ ھاڵند
ئێرلینگ براوت ھاڵند (؛ لەدایکبووی ٢١ی تەممووزی ٢٠٠٠) یاریزانێکی تۆپی پێی پیشەگەری نەرویژییە کە وەک ھێرشبەرێک یاری بۆ یانەی تۆپی پێی مانچستەر سیتیی پرێمیەرلیگ و ھەڵبژاردەی نەتەوەییی نەرویژ دەکات. ھاڵاند دەیتوانی یاری بۆ ھەڵبژادەی ئینگلتەرا بکات، بەڵام ئەو نەرویژی ھەڵبژارد .

سەرەتای کاروانی وەرزشی 
سەرەتایی یاریکردنی ھاڵاند لەگەڵ یانەی براین بوو لە وەرزی ٢٠١٥–٢٠١٦، ھاڵاند یاری بۆ تیپی دووەمی یانەی براین دەکرد، توانی ١٨ گۆڵ بکات لە ١٤ یاری، ئەو کات تەمەنی ١٥ ساڵ بوو لە ساڵی ٢٠١٦ سەرخرا بۆ تیپی یەکەمی براین.

کاروانی وەرزشی لەگەڵ یانەکانی 
سەرەتایی ژیانی وەرزشی لە یانەی شارەکەی بوو یانەی براین لە ٢٠١٦ ساڵی دواتر یانەی براینی بەرەو مۆڵدە بەجێھێشت ماوەی دوو ساڵ لەوێ بوو.

لە زستانی ٢٠١٩ ڕوویکردە یانەی سالزبۆرگی نەمساوی بە بڕی ٢٠ ملیۆن پاوەند، لە وەرزی ٢٠١٨–٢٠١٩ لە خولی یانە پاڵەوانەکان لە قۆناغی کۆمەڵەکان لە کۆی ٦ یاری  ٨ گۆڵی تۆمار کرد لەگەڵ سالزبۆرگ.

ھاڵاند لە یەکەم وەرزی لەگەڵ ساڵزبۆرگ توانی خولی نەمساوی و جامی نەمسای بباتەوە لە ساڵی ٢٠١٩.

ئەزموونی لەگەڵ ھەڵبژاردە 
لەکاتێکدا ھاڵاند دەیتوانی ھەڵبژاردەی ئینگلتەرا ھەڵبژێرێت بەڵام ھەڵبژاردەی نەرویجی ھەڵبژارد. چەند یارییەکی لە چەند تەمەنێکی جیاوازدا بۆ ئەنجام داوە لە مۆندیالی لاوانی ٢٠١٩ توانی ببێتە گۆڵکاری پاڵەوانێتییەکە بە تۆمارکردنی ٩ گۆڵ کە ھەر ٩ گۆڵەکە لە یاریکدا تۆماری کرد بەرامبەر ھیندۆراس. لەگەڵ ھەڵبژاردەی نەرویجی خوار تەمەن ١٩ ساڵ لە ٢٧ی ئازاری ساڵی ٢٠١٨ یەکەم ھاتریکی تۆمار کرد دژی سکۆتلەندا کاتێک بە ئەنجامی ٥–٤ سەرکەوتنیان بەدەستھێنا یارمەتی وڵاتەکەیدا بۆ سەرکەوتن بۆ یۆرۆی خوار تەمەن ١٩ ساڵ. لە ٢٢ی حوزەیرانی ٢٠١٨ ھاڵند گۆڵی بۆ نەرویج کردووە لە یارییەک کە ١ بە ١ بەرامبەر ئیتاڵیا بووە لە ٢٠١٨ لە جامی یۆرۆی خوار تەمەن ١٩ ساڵان. لە ٣٠ی ئایاری ٢٠١٩ ھاڵاند توانیویەتی ٩ گۆڵ بۆ نەرویژ بکات لە کۆی ١٢ گۆڵ بەرامبەر ھیندۆراس کە نەرویژ براوە بووە لە ٢٠١٩ لە جامی مۆندیالی ھەڵبژاردەکان بۆ خوار ٢٠ ساڵان لە لوبلین، پۆلەندا. ئەو بردنەوەی نەرویژ گەورەترین بردنەوەی جامەکە بوو بەرامبەر ھیندۆراس. لە بەرامبەریش گەورەترین دۆران بوو لە مێژووی ھەڵبژاردەی ھۆندووراس. ئەم ئامارانە ھەموو لەلایەن یەک یاریزانەوە تۆمار کراون لە ١ یاری بتوانێ ئەوەندە گۆڵە بکات لەو جامە و ھەروەھا گەورترین بردنەوەی مێژووی ئەو جامەش بووە. سەڕەڕای سەرنەکەوتی نەرویژ بۆ قۆناغی ١٦، بەڵام ھاڵاند توانی ببێتە گۆڵـکاری پاڵەوانێتییەکە.

سەرچاوەکان 

 ویکیپیدیای ئینگلیزی
 وێبگەی ترانسفەر مارکێت

لەدایکبووانی ٢٠٠٠
یاریزانانی تۆپی پێی نەرویژی
یاریزانانی تۆپی پێی دوور لە وڵات لە ئەڵمانیا
زیندووان
یاریزانانی تۆپی پێی دوور لە وڵات لە ئینگلستان
ھێرشبەرانی تۆپی پێ
یاریزانانی بۆندسلیگا
یاریزانانی پرێمیەرلیگ
یاریزانانی بۆروسیا دۆرتموند
یاریزانانی یانەی تۆپی پێی مانچستەر سیتی
یاریزانانی براوەی خولی پاڵەوانەکانی ئەورووپا